Source: http://kirkkonummi.cloudnc.fi/fi-FI/Toimielimet/Kunnanhallitus/Kokous_27112017/Kiinteiston_2574181107_ostaminen_Hevosha(2291)
Timestamp: 2019-09-18 10:14:20+00:00
Document Index: 24683758

Matched Legal Cases: ['§ 254', '§ 68', '§ 219', '§ 219', '§ 247', '§ 248', '§ 249', '§ 250', '§ 251', '§ 252', '§ 253', '§ 255', '§ 256', '§ 257', '§ 258', '§ 259', '§ 260', '§ 261', '§ 262', '§ 263']

Kiinteistön 257-418-1-107 ostaminen, Hevoshaansilta 1, Gesterby | Kirkkonummi
Kokous 27.11.2017
Kiinteistön 257-418-1-107 ostaminen, Hevoshaansilta 1, Gesterby
Kunnanhallitus, kokous 27.11.2017
§ 254 Kiinteistön 257-418-1-107 ostaminen, Hevoshaansilta 1, Gesterby
KIRDno-2017-1291
Gesterbyn asemakaavan muutoksen ja laajennuksen osallistumis- ja arviointisuunnitelma on hyväksytty yhdyskuntatekniikan lautakunnassa 22.10.2015 (§ 68), ja kaavan vireilletulosta on kuulutettu 13.11.2015. Nähtävillä olleissa kaavaluonnosvaihtoehdoissa lähikauppaa on esitetty siirrettäväksi lähemmäs Gesterbyntietä (KL-tontti), jossa sen toimintaedellytykset ja liikenteellinen saavutettavuus sekä autoilun että kevyen liikenteen osalta paranevat.
Aiemmin Siwan käytössä ollut liiketontti, kiinteistö 257-418-1-107 osoitteessa Hevoshaansilta 1, sijaitsee Gesterbyn keskeisellä paikalla. Siwa suljettiin huhtikuussa 2017. Kaavamuutoksen luonnoksessa liiketontti on muutettu asuinkerrostalotontiksi. Tontti rajoittuu Gesterbyntoriin, jonka laidoilla sijaitsevien asuinkerrostalojen alimpiin kerroksiin on kaavaluonnoksessa osoitettu myös myymälätilaa.
Tonttipalvelut on neuvotellut liiketontin (kiinteistö 257-418-1-107) omistajan, Gesterbyn Liikekiinteistö Oy, kanssa tontin hankkimisesta siten, että myyjä vastaa kustannuksellaan liikerakennuksen purkamisesta ja mahdollisista pilaantuneen maaperän puhdistuskustannuksista ympäristöviranomaisten edellyttämään tasoon kuitenkin enintään esisopimuksen allekirjoitushetkellä voimassa olevan asemakaavan mukainen käyttötarkoitus (liikerakennusten korttelialue) huomioiden. Myyjä vastaa mahdollisista pilaantuneen maaperän puhdistuskustannuksista ns. normaalin maanrakennustyön ylittävältä osalta. Normaalilla maanrakennustyöllä tarkoitetaan uudisrakentamiseen liittyvää maankaivuuta ja poisvientiä sellaisessa tapauksessa, että rakennuskohteen maaperä ei olisi pilaantunut. Myyjä ei vastaa mahdollisista putkien ja johtojen siirtokustannuksista.
Kauppahinnaksi on neuvoteltu 220.000 euroa. Kaupan kohteena olevan kiinteistön pinta-ala on kiinteistörekisteriotteen mukaan 0,1177 ha. Kiinteistö on merkitty oheismateriaalina olevalle kartalle, jossa värilliset alueet ovat kunnan omistuksessa olevia alueita.
Tonttipalvelut esittää, että kunta tekee myyjän kanssa kiinteistökaupan esisopimuksen, jossa sopijaosapuolet sitoutuvat tekemään lopullisen kaupan esisopimuksessa mainittujen kaupan edellytysten täyttyessä. Kaupan edellytyksenä on, että myyjä on suorittanut liikerakennuksen purkamistyön kiinteistöllä asianmukaisesti niin, että rakennusvalvontaviranomainen on loppukatselmuksessa voinut todeta purkamistyön hyväksytysti suoritetuksi. Esisopimus raukeaa, mikäli myyjä ei saa liikerakennukselle purkamislupaa 30.6.2018 mennessä. Tällöin sopijaosapuolilla ei ole mitään vaatimuksia tai velvoitteita toisiaan kohtaan. Myyjä sitoutuu tekemään purkamistyön yhdeksän kuukauden kuluessa purkamisluvan saamisesta. Esisopimus on voimassa 30.6.2019 asti.
Esityslistan oheismateriaalina olevat nykyarvolaskelmat (2 kpl) skenaarioineen (3 eri tontinmyyntihintaa) osoittavat, että kauppa on kunnalle kannattava jo 2100 k-m2:n määrällä kaavoitettua asuinkerrostalon rakennusoikeutta olettaen, että kunta voi myydä tontin vähintään ARA-rajoitusten mukaisella enimmäistonttihinnalla (185 euroa per k-m2). Mainittu rakennusoikeuden määrä tontilla vastaa 6-kerroksista kerrostaloa. On huomoitava, että Gesterbyn asemakaavamuutoksen luonnoksessa tontille on esitetty 2800 k-m2 asuinkerrostalon rakennusoikeutta siten, että suurin sallittu kerrosluku on 8.
Nykyarvolaskelmassa on arvioitu vähentävänä tekijänä saamatta jäämä maankäyttösopimuskorvaus, jonka kunta saisi kaavamuutoksessa, mikäli kauppaa ei tehtäisi. Tontin myynnin on laskettu tapahtuvaksi kuudennen vuoden lopussa kaupantekohetkestä lukien. Nykyarvolaskelmassa diskonttokorkona on käytetty 2,5%.
Sen lisäksi, että kaupan voidaan arvioida olevan kunnalle kannattava, saa kunta mahdollisuuden vaikuttaa vapaammin Gesterbyn keskeisellä paikalla olevan tontin kehittämiseen.
Kiinteistön 257-418-1-107 esisopimus
Kiinteistön 257-418-1-107 esisopimuksen liite (kauppakirja)
Esityslistan oheismateriaali:
Karttaote kaupan kohteena olevasta kiinteistöstä
Kuva purettavasta liikerakennuksesta
Kiinteistön 257-418-1-107 nykyarvolaskelma, jossa asuinkerrostalon rakennusoikeutta 2100 k-m2
Kiinteistön 257-418-1-107 nykyarvolaskelma, jossa asuinkerrostalon rakennusoikeutta 2800 k-m2
hyväksyä liitteen mukaisen esisopimuksen liitteineen (kauppakirja), jolla kunta sitoutuu hankkimaan kiinteistön 257-418-1-107 esisopimuksessa mainittujen kaupan edellytysten täyttyessä kauppahintaan 220.000 euroa.
että esisopimus on allekirjoitettava kahden kuukauden kuluessa kiinteistön ostopäätöksen saatua lainvoiman.
oikeuttaa kunnanjohtajan tekemään vähäisiä tarkistuksia esisopimuksen liitteeseen (kauppakirja).
Yhdyskuntatekniikan johtaja Anna-Kaisa Kauppinen oli kokouksessa läsnä asian käsittelyn ajan.
Ari Harinen jääväsi itsensä ja poistui kokouksesta asian käsittelyn ja päätöksenteon ajaksi.
Käsittelyn aikana puheenjohtaja Timo Haapaniemi ehdotti asian palauttamista uuteen valmisteluun. Ehdotusta kannatettiin, ja se hyväksyttiin yksimielisesti.
Kunnanhallitus päätti palauttaa asian uuteen valmisteluun.
Ari Harinen
Kunnanhallitus päätti kokouksessa 6.11.2017 (§ 219) palauttaa asian uuteen valmisteluun.
Kuntatekniikan toimialajohtaja on keskustellut Kirkkonummen Vuokra-asunnot Oy:n toimitusjohtajan kanssa tontista, jonka jälkeen Kirkkonummen Vuokra-asunnot Oy on toimittanut kuntaan oheismateriaalina olevan 15.11.2017 päivätyn kirjeen.
Tonttipalvelut esittää, että kunta tekee myyjän kanssa kiinteistökaupan esisopimuksen alkuperäisessa päätösehdotuksessa (kunnanhallituksen päätös 6.11.2017 § 219) esitellyin perusteluin.
Kirkkonummen Vuokra-asunnot Oy:n kirje 15.11.2017
Kunnanhallitus 27.11.2017 käsittely:
Ari Harinen jääväsi itsensä ja poistui kokouksesta käsittelyn ja päätöksenteon ajaksi.
Gesterby Liikekiinteistö Oy esisopimus TP20171026.docx.pdf (pdf, 416 kt)
Gesterby Liikekiinteistö Oy esisopimuksen liite (kauppakirja) OK20171024.docx.pdf (pdf, 418 kt)
§ 247 Kokouksen laillisuus ja päätösvaltaisuus
§ 248 Pöytäkirjan tarkastus ja tarkastajien valinta
§ 249 Yhteistyö Kirkkonummen Kipinä ry:n kanssa
§ 250 Kuntastrategia 2018-2021 kunnanhallituksen ehdotus valtuustolle (kv)
§ 251 Sitoutuminen KL-Kuntahankinnat Oy:n kilpailutukseen ja puitesopimukseen Monitoimilaitteet ja niihin liittyvät palvelut
§ 252 Matkapuhelimien hankinnat Tieran verkkokaupasta (Atea)
§ 253 Kirkkonummen kunnan lausunto hallituksen esitysluonnoksesta laiksi asiakkaan valinnanvapaudesta sosiaali- ja terveydenhuollossa (kv)
§ 255 ARA korkotukilainavaraushakemukset, TA-Asumisoikeus Oy - Kirkkonummen Naissaarentie 15 ja Muhuntie 2 TA-Asumisoikeus Oy
§ 256 Oikaisuvaatimus koeaikapurusta
§ 257 Suomen Kuntaliiton valtuuskunnan vaali (kv)
§ 258 Presidentinvaalit 2018: vaalilautakuntien ja vaalitoimikunnan jäsenten ja varajäsenten nimeäminen
§ 259 Presidentinvaalit 2018: laitokset joissa voi ennakkoäänestää presidentinvaaleissa 2018
§ 260 Vastaus valtuustoaloitteeseen nro 10/2017 Kirkkonummen osallistumisesta Suomi 100-juhlahankkeeseen (kv)
§ 261 Kunnanvaltuuston 13.11.2017 tekemien päätösten laillisuus ja täytäntöönpano
§ 262 Kuntalain 92 §:n mukaista otto-oikeusmenettelyä varten saapuneet päätökset
§ 263 Pöytäkirjoja tiedoksi